Siin oli jällegi portsjon laulusõnu ja luulet ja värki. Ja mina hakkasin mõtlema, et mis siis minul veel peale selle Roxette'i mõni selline tähendusega laul võiks olla :). Ja siis tuli mul tõesti üks selline lugu meelde küll :). See võib ehk kaunikesti triviaalne ja üldse mitte vapustavalt romantiline olla, aga  minul seostub sellega üks selline stoori: oli minul üks no ütleme kuu aega tuntud internetituttav, kellega sai ikka aegajalt niisama lobajuttu aetud :). Kohe suht alguses olime kenasti paika pannud, et mingeid crushe meie vahel olema ei hakka, nii ja naa. No ja ühel ilusal kevadisel päeval läksin mina poodi jäätist ostma ... ja seisan seal jäätisekülmiku ees, ja poeraadiost tuleb seesama lauluke .... ja täpselt refrääni kohal tabas mind ränkraske äratundmine, et ma olen meie kokkuleppest üle astunud ja temast ikkagi sisse võetud saanud :). Komberdasin koju, süda sünge ja masendunud, sest realistlikult võttes oli ette näha, et sellest tuleb mul veel palju jama :). Tuli kah. :)